A lencsék fókusztávolságát mm-ben adják meg. (a legelterjedtebb fókusztávolság a 2.1 mm – 12 mm)
Minél kisebb a fókusztávolság, annál nagyobb a kamera látószöge.
3 mm alatt a kép már torz lesz, mivel már közel esik a halszem optika látószögéhez.
Ezt az értéket a kamera gyári adatlapja tartalmazza, a kamera típussal együtt. Ugyanaz a kameratípus általában elérhető különböző objektívekkel.
Vannak olyan kamerák, amelyeket a gyártó ún. varifokális objektívvel látja el, így a látószöget a telepítés helyszínen lehet igény szerint beállítani. A varifokális lencsék drágábbak és összetettebbek. Járműveken történő alkalmazásuk NEM ajánlott a vibrációra való érzékenységük miatt.
A legtöbb esetben – különösen járműveken – a felhasználók a lehető legnagyobb látószöget szeretnék, ilyenkor a kis fókusztávolságú objektívekre van szükség. Ebben az esetben két „mellékhatással” kel számolni:
a megfigyelt tárgy vagy személy képe ugyanabban a távolságban kevesebb pixelből fog állni, mint egy kisebb látószögű objektív esetében, ami megnehezítheti az azonosítást.
a kép szélein enyhén torz lesz a kép. Biztonságtechnikai célú alkalmazásnál ez a hatás általában nem zavaró.